MF «Rosendal» (1975)

MF «Rosendal» var ei bilferge bygd i 1975 for Fylkesbaatane i Sogn og Fjordane (FSF) som MF «Stryn». Dei første ni åra gjekk ho i indre Sognefjorden i sambandet Kaupanger-Revsnes(-Årdalstangen. I 1984 vart ho flytta utover i Sognefjorden til sambandet Dragsvik-Vangsnes, der ho gjekk fram til 1993. 

Ferja vart då kjøpt av A/S Bergen-Nordhordland Rutelag og omdøypt «Seimstrand». Ho gjekk då i rute over Fensfjorden i sambandet Leirvåg-Sløvåg-Skipavik-Gråvik. I oktober 1998 vart ho kjøpt av HSD og omdøypt «Rosendal». Ho gjekk då i ruter i Sunnhordland. Den 27. juli 2010 grunnstøtte ferja ved Gjermundshavn på grunn av ein teknisk svikt i manøversystemet. Ingen personar vart skadd i ulukka. 

I 2011 vart ferja kjøpt av Torghatten Nord og byrja å gå i ruta Forøy-Ågskardet
mini|venstre|«Stryn» ved Hella fergekai. Foto av Harald Sætre.
mini|venstre|«Rosendal» i rute 2 ved kai i Gjermundshavn, Kvinnherad mars 2002. Foto av Harald Sætre.

Ferjesamband
 1975 - 1984: Kaupanger-Revsnes(-Årdalstangen
 1984 - 1993: Dragsvik-Vangsnes (òg: Dragsvik-Hella og Hella-Vangsnes)
 1993 - 1998: Leirvåg-Sløvåg-Skipavik-Gråvik
 1998 - ?   : Skjersholmane-Utbjoa
 kring 2001 - august 2010:  Løfallstrand-Varaldsøy-Gjermundshamn
 August 2010 - desember 2010: Jektevik-Nordhuglo-Hodnanes
 2011 - ?: Forøy-Ågskardet

Kjelder
Den tyske nettstaden Fjordfähren in Norwegen 

Kategori:Norske ferjer
Kategori:Båtar frå Vestland
Kategori:HSD-eigde fartøy
Kategori:Tide-eigde fartøy
Kategori:Torghatten Nord-eigde fartøy
Kategori:Skip frå 1975
Kategori:Skip bygde ved Mjellem & Karlsen
Kategori:1975 i Noreg